הגיע הזמן
הספרים בסדרה

1. ניצחון האמונה: משפחת יום-טוב עוברת ליישוב "מעלה גרא" בערב חנוכה, ובמהלך פריקת הארגזים מתגלה בביתם כבש מְדבר. בלילה הוא נרדם ועובר בזמן לתקופה שבה אירע נס חנוכה, כאשר יחד עימו עוברים שרי, חובב, ואדוה. הם מסתבכים עם היוונים ומועמדים למשפט, אך בסוף בורחים וחוברים לכוחות יהודה המכבי. שאר בני המשפחה עוברים בזמן גם הם על מנת להציל אותם, ויחד הם מנצחים את היוונים ומטהרים את בית המקדש. הם חוזרים לדורנו יחד עם חייל מתייוון חוזר בתשובה בשם בולמוס, והפיל שלו פומבדיתא. הספר קיבל שם משלו רק במהדורה השנייה, לאחר צאת הספר השני.
על ערכים, אמונה ותפילה, על עוצמת המשפחה היהודית, ועל איך להתמודד עם המציאות הפתאומית של כבש שפשוט לא מפסיק לקשקש...
2. אהבת תורה: חובב עומד לחגוג בר מצווה, אבל לא מבין את חשיבות התורה והמצוות, ובמקום זאת חולם על המתנות שיקבל. ניסיון של בולמוס להשיג חשמל להכנת תה על ידי כבל מאריך נכשל, וגורם לעזריאל להעביר את כל המשפחה לתקופת מתן תורה, מלבד חגי ושרי הנאלצים לעבוד בשדהו של יהודי פרושי בתקופת בית שני. המסע מלמד את המשפחה על חשיבות התורה והמצוות ומעלת קיומם.
על משמעות התורה והמצוות, על אמונה, ועל התמודדות עם שאלות החיים, לחתני בר מצווה ולכולנו...
3. הקרב על המקדש: ילדי המשפחה חוזרים בזמן לשושן הבירה על מנת לשכנע את אסתר המלכה לאחד את העם. מחציתם מגיעים ליעדם אל המאורעות ממגילת אסתר, ומחציתם אל עליית עזרא לירושלים, לזמן בו בניית בית המקדש מופסקת. אסתר משתכנעת ומגיעה לדורם, אך נאלצת לחזור בחזרה בטרם עשתה דבר מה, ויחד עימה עוברים גם ההורים בזמן. שם הם לומדים על אהבת ישראל ועוד.
על אהבת ישראל אמיתית, על צניעות, על מלחמת התרבויות, על זהות יהודית, ועל למה בכלל צריך בית מקדש...
4. רגע האמת: בולמוס מנסה להתפלל ומתעלף מרוב פחד, בזמן שאדוה קופצת לים הסוער מספינתו של יונה הנביא. המשפחה עוברת בזמן על מנת להצילה, מחצית מגיעים ליעדה ולומדים בספינה ובנינווה על מעלת התפילה, ומחציתם נוחתים אצל בני ישראל במדבר בזמן מלחמת מדין, ולומדים על כוחה של התפילה.
על כוחו הפנימי של עם ישראל, על השתדלות ובטחון, ועל הקשר היחודי שלנו עם בורא עולם...
5. יוצאים לחופש: באמצע ליל הסדר, המשפחה עוברת בטעות על ידי עזריאל לתקופת השעבוד במצרים. המשפחה מצטרפת לשיעבוד, עד הגיעה למצב של חוסר אונים. עזריאל נלקח לארמון, בתור אליל כבש. בולמוס עובר לתקופת יוון ופוגש את ידידיו מהעבר פולמוס וקולמוס, הם חוזרים עימו למצרים, ומכירים יחד באמת האלוקית במכת בכורות.
על לידתו של העם הנבחר, על ניסים ואמונה בחיי היום-יום, ועל החופש האמיתי שבחיים...
6. המסע המופלא הביתה: במהלך טקס סיום קורס קציני זרוע היבשה שבו שי מצטיין, עזריאל מעביר בטעות את שאר המשפחה יחד עם 24 אורחים נוספים וכתב צבאי אחד לנקודות ציון בציונות: עליית תלמידי הגר"א במאה ה-18, משפט דרייפוס בסיקור הרצל, ומלחמת המחתרות בבריטים, בזמן שבולמוס ושרי מתכננים את חתונתם. בסיום הספר המשפחה נפגשת יחד בטקס הקמת המדינה. הספר מסתיים בחתונתם של בולמוס ושרי.
על גאוות יחידה ישראלית, על מסירות נפש, ועל משמעותה של מדינה יהודית עצמאית בארץ ישראל...
7. עיר הזהב: עזריאל נחטף על ידי במאי שרוצה לעשות סרט ממסעותיו בזמן. הם עוברים בזמן אל ירושלים בתפארתה בימי שלמה המלך וביקור מלכת שבא, ושחרור ירושלים במלחמת ששת הימים כאשר אודי שנשארת בהווה משעשעת את הפלגה של שי בהיעדרו בסיפורים ממסעותיה בזמן. בסיום הספר הבמאי משתכנע כי הוא יכול לעשות סרט טוב מהמהפיכה הרוחנית בתל אביב בהווה.
על העוצמה הישראלית האמיתית, על השלב הבא בגאולה, ועל ירושלים של פעם ושל עוד מעט, ירושלים של זהב..
8. השלב הבא: שי נענש על שחינך את פקודיו לזהות יהודית, והמשפחה עוברת בזמן למסע של אמונה ומעלת ארץ ישראל בזמן חטא המרגלים, דוד וגוליית, יריחו טרם כיבושה, ועוד. בסיום הספר שי ואודי מתחתנים.
על בטחון עצמי לאומי, על היחס בין אמונה למציאות, ועל התפקיד הנשכח שלנו, כלפי ארץ ישראל והעולם כלו...
9. אורות גבוהים: המשפחה עוזבת את החיים המוגנים והשלווים במעלה גרא ועוברת ללב תל אביב כדי לעסוק בקירוב עם ישראל למורשתו, ונפגשת מקרוב עם האתגרים, האכזבות וההצלחות. במהלך הספר הם מבקרים בדור המבול, אצל אברהם ושרה, ועוד.
על אמונה בסגולת ישראל, על אף ההבדלים החיצוניים,
על הכח העצום של דוגמה אישית שיש לכל אחד,
על משמעותה של אהבת ישראל בימינו,
ועל המשימה הכבירה שבידינו להחזיר את עם ישראל כולו הביתה, ל'אני' האמיתי שלו...